Jørgen Leth

Jørgen Leth (født 14. juni 1937 i Aarhus) er en dansk journalist, forfatter, tv- og filmmand, foredragsholder, cykelkommentator, digter m.m.

Hans karriere som journalist begyndte på dagbladet Aktuelt i 1959, og han var senere på Politiken. Han var i 1960'erne en del af avantgardemiljøet i København sammen med Per Kirkeby, Bjørn Nørgaard m.fl., og han debuterede med digtsamlingen Gult Lys i 1962 og kortfilmen Stopforbud i 1963.

Jørgen Leth er desuden kendt for at have skrevet og instrueret over 40 spille- og dokumentarfilm. Tydeligst står hans antropologiske film, herunder hovedværket Det perfekte menneske, samt hans dokumentarfilm om cykelsporten, herunder Stjernerne og vandbærerne, En forårsdag i helvede og Den umulige time. Desuden har han instrueret film om bordtennis og den baskiske nationalsport pelota. I 1970'erne var han han desuden aktiv på filmfronten som konsulent for Kortfilmrådet (1971-1973) og programredaktør for Statens Filmcentral (1975-1977).

I starten af 1990'erne blev Jørgen Leth folkeligt kendt som poetisk cykelkommentator på TV 2 sammen med makkeren Jørn Mader.

I 2005 udgav han sin selvbiografi Det uperfekte menneske og blev i den forbindelse beskyldt for at holde sexslaver - en påstand der senere blev afvist.

Jørgen Leth har markeret sig i en række samarbejder, blandt med musikerne Mikael Simpson og Frithjof Toksvig om Vi sidder bare her, med instruktøren Lars von Trier om filmen De fem benspænd og med instruktøren Andreas Koefoed om filmen Music for Black Pigeons.

Privatliv 
Født den 14. juni 1937 i Aarhus som søn af Hans Kaj Leth og Anne Elisabeth Linde.

Jørgen gik i skole på N.J. Fjordsgades Skole, der ligger ved Ingerslev Boulevard i Aarhus. Under krigen var skolens gymnastiksale i 1942/43 beslaglagt af tyskerne og i krigens sidste måneder havde tyskerne sat sig på hele skolen. Undervisningen var indtil 1946 kønsopdelt.

Han blev student fra Marselisborg Gymnasium i 1957, hvorefter han studerede litteratur på Aarhus Universitet, inden han blev journalist ved Dagbladet Aktuelt.

Jørgen Leth har været gift tre gange: med forfatteren Wivi Leth 1963-66, Ann Bierlich 1970-1979 og Hanne Uldal 1979-88.

Jørgen Leth blev i 2000 udnævnt til dansk honorær konsul i Haiti, hvor han var bosat 1991-2010, hvor hans hus i Jacmel blev ødelagt af jordskælvet i januar 2010. Ved katastrofen mistede Leth alle sine ejendele undtagen en bærbar computer med filmoptagelser. Jørgen Leth selv slap uskadt fra jordskælvet, idet han blev reddet ud af sin assistent Belleque.

Han er far til Karoline, Thomas, Kristian og Asger Leth.

Selvbiografier 

Jørgen Leth har udgivet en række selvbiografiske bøger. I den første fra den 29. september 2005, Det uperfekte menneske blev han beskyldt for at holde sexslaver. I bogen fortæller han blandt andet om sit forhold til en 17-årig haitiansk pige på Haiti (hvor den seksuelle lavalder er 18 år,) og om den fantasi, der kører i hans hoved.

På grundlag af især dette citat blev Leth mål for en voldsom hadebølge, der havde karakter af lynch-stemning med dødsønsker og grove karikaturtegninger.

Debatten, som nogle betegnede som en hetz mod Leth , blev indledt af Ekstra Bladet og fulgt op af de øvrige medier.

"Holdt 17-årig som sexslave", stod der på forsiden af Ekstra Bladet den 29. september 2005, hvor avisen bragte et interview med Leth. Ekstra Bladet solgte den dag 11.000 eksemplarer mere end normalt. Ekstra Bladets ansvarshavende redaktør Bent Falbert kommenterede i en intern rundskrivelse sagen således

Kenan Seeberg, der havde lavet det pågældende interview med Leth, fortalte bagefter, at en chefredaktør havde ændret historien uden hans vidende. Han følte sig forrådt og sagde i protest op fra sin stilling som journalist på avisen. Ekstra Bladets fremstilling af sagen udløste en lavine af rasende angreb på Jørgen Leth.

Den 6. oktober 2005 foreslog Politikens leder under overskriften "Liderbasse", at Jørgen Leth blev fyret som dansk honorær konsul. Politikens ansvarshavende chefredaktør, Tøger Seidenfaden, indrømmede senere, at lederen var skrevet af en redaktør, som ikke havde læst Leths bog, og kommenterede

Den 7. oktober 2005, kun en uge efter bogens udgivelse, valgte TV 2 at fyre Leth fra jobbet som cykelekspert og -kommentator, og senere samme dag fratrådte Leth selv posten som honorær konsul.

{{Citat|"Jeg synes, at TV 2-sporten har taklet situationen rigtigt. Man har sat sig grundigt ind i sagen. Der er ikke tale om nogen hovsa-beslutning, men en beslutning som er gennemtænkt".|Niels Brinch, TV 2-bestyrelsesmedlem<ref>'B.T., 8.10.2005</ref>}}

Den 9. oktober hævdede Ekstra Bladets forside om Leth, at han: "Holdt flere sexslaver på Haiti". Forsiden var illustreret med et foto fra 1993 af Jørgen Leth og en haitiansk kvinde ved navn Yvrodie. Hende mødte Jørgen Leth, da hun var 23, hvorefter de var kærester i fem år. Ekstra Bladets ansvarshavende chefredaktør Bent Falbert udtalte senere om billedet, at det "jo bare er brugt som genrebillede, men det er da meget muligt, at det er en fejl."Journalisten Kenan Seeberg udtalte senere:

Forløbet dokumenteres og kommenteres i Poul Pilgaard Johnsens antologi Det fordømte menneske: Jørgen Leth og den nye sædelighedsfejde fra 2005 og i Jørgen Flindt Pedersens dokumentarfilm Sanselighedens pris (2007). Som eksempel på sagens konsekvenser for Leths omdømme kan nævnes at lægen Jannie Helle omtalte Jørgen Leth som en "erklæret pædofil", der udstiller "sine seksuelle tilbøjeligheder med betalt seksuel udnyttelse af mindreårige". Avisen undskyldte bagefter "denne grundløse beskyldning". Senere noterede Kasper Elbjørn dog

I bogen Den gavmilde digter. Et essay om Jørgen Leth (2014), skrev Finn Janning at Leth forsvarede sig med, at der var tale om kunst, men at distinktionen mellem kunst og ikkekunst ikke giver mening i Leths værk. Leth "forholdt sig negativt og uden styrke til hele begivenheden ... Han resignerede." Debatten blev moraliserende og handlede om, hvem der var det største offer, "fx er kokkens datter offer for den hvide mand, mens den hvide mand er offer for en hysterisk kvinde og/eller fejlagtig læsning eller forståelse af bekendelseslitteratur m.v."

I december 2008 blev Jørgen Leth genansat hos TV 2 til at kommentere Tour de France sammen med Dennis Ritter og den tidligere professionelle cykelrytter Rolf Sørensen. I 2007 udkom Det uperfekte menneske – del 2 og d. 14. juni 2012 udkom Det uperfekte menneske – del 3.

 Tidligere hashsmugler 

Jørgen Leth fortæller i selvbiografien Det Uperfekte menneske, at han i en periode af sit liv smuglede hash fra Marokko til Spanien og videre til Danmark. Han fortæller, at det var følelsen af at gøre noget ulovligt og adrenalinrusen der drev ham, men også at han siden har tænkt grundigt over sine handlinger og har haft svært ved at forstå dem.

 Cykelsport 
Jørgen Leth har en passion for cykelsporten. Især de store etapeløb og forårsklassikerne indenfor landevejscykling har haft hans interesse i de senere år, medens han i sine yngre dage var mere fascineret af banecykling. Jørgen Leth brugte blandt andet sin store viden om cykelverdenen i tilblivelsen af film som En forårsdag i helvede og Stjernerne og vandbærerne.

 Bøger 
 Gult lys. 1962
 Kanal. 1964
 Sportsdigte. 1967
 Lykken i Ingenmandsland. 1967
 Glatte hårdtpumpede puder. 1969
 Eventyret om den sædvanlige udsigt. 1971
 Det går forbi mig. 1975
 Det er ligesom noget i en drøm – essays. 1976
 Filmmaskinen – essays. 1979 Hvordan de ser ud. 1987
 Traberg. Roman. 1990
 Jeg leger at jeg kan alting – digte. 1991
 Hundene gør: Kup i Haiti. 1994
 Den gule trøje i de høje bjerge. Beretning om Tour de France. 1995
 Billedet forestiller. 2000
 Historier fra Haiti – en ø'stat i Caribien. 2000
 Samlede Digte. 2002
 Det uperfekte menneske – selvbiografi. 2005
 Det gør ikke noget – digte. 2006
 Guldet på havets bund, Det uperfekte menneske/2. 2007
 En dag forsvandt Duke Jordan i Harlem – tekster om jazz. 2008
 Tilfældets gaver – tekster om at lave film. 2009
 Det er derfor de knepper så meget i dette land – sammen med Morten Sabroe. 2009
 Hvad er det nu det hedder – digte. 2011
 Et hus er mere end en ting, Det uperfekte menneske/3. 2012
 Spørge Jørgen. Jørgen Leth svarer på alt - i samarbejde med journalist Anders Houmøller Thomsen.2016
 Spørge Jørgen 2. Jørgen Leth svarer på alt – igen. I samarbejde med journalist Anders Houmøller Thomsen. 2017
 Det bliver ikke væk – digte. 2019
 Om stil. 2020

 Film 

 Stopforbud, 1963
 Se frem til en tryg tid, 1964
 Det perfekte menneske, 1967
 Ofelias blomster, 1968
 Nær himlen, nær jorden, 1968
 Krag-filmen, 1969
 Dyrehavefilmen, 1969
 Teatret i de grønne bjerge, 1970
 Motion picture, 1970
 Eftersøgningen, 1970
 Dyrehaven, den romantiske skov, 1970
 Frændeløs, 1970
 Livet i Danmark, 1971
 Kinesisk bordtennis, 1972
 Eddy Merckx i nærheden af en kop kaffe, 1973
 Stjernerne og vandbærerne, 1974
 Klaus Rifbjerg, 1974
 Den umulige time, 1975
 Det gode og det onde, 1975
 En forårsdag i helvede, 1976
 Peter Martins - en danser, 1978
 Sanct Hansaften-spil, 1979
 Kalule, 1979
 At danse Bournonville, 1979
 Step on silence, 1982
 66 scener fra Amerika, 1982
 Gadeartister i New York, 1982
 Udenrigskorrespondenten, 1983
 Pelota, 1984
 Notater fra Kina, 1986
 Det legende menneske, 1986
 Composer Meets Quartet, 1987
 Dansk litteratur, 1989
 Notater om kærligheden, 1989
 Traberg, 1992
 Michael Laudrup - en fodboldspiller, 1993
 Haiti. Uden titel, 1996
 Jeg er levende - Søren Ulrik Thomsen, digter, 1999
 Drømmere, 2002
 Nye scener fra Amerika, 2003
 De fem benspænd, 2003, sammen med Lars von Trier
 Aarhus, 2005
 Det erotiske menneske, 2010
 Pelota II, 2015
 Jeg går, 2019

 Musik 
 Han er nu malet blaa Digtoplæsning med musik af Abdulla S og Jonas Engberg (2004) Exlibris
 Vi sidder bare her... Redigerede samtaler med musik af Mikael Simpson og Frithjof Toksvig (2008) A:larm music
 ikke euforisk Spoken words album med Mikael Simpson og Frithjof Toksvig (2010) A:larm music
 Ingen Regning Til Mig Redigerede samtaler med musik af Mikael Simpson og Frithjof Toksvig (2014) Target Records
 Rak-Ma-Gak'' Vi sidder bare her (Leth, Simpson, Toksvig) Universal Music, 2016

Noter

Referencer

Eksterne henvisninger 

 Jørgen Leths blog 2007 - 2014.
 Jørgen Leth  på Litteratursiden.dk
 
 
 Jørn Mader & Jørgen Leth citatgenerator 
 Torben Sangilds weblog: Hetzen mod Jørgen Leth
 Hansen-Hansens Weblog: Søndagsavisens forside: vendepunkt i danske aviser eller en fejl?
 Rskribent.dk – Øje for ord: “Disse mange underskrifter er chokerende!!!” 

 
Filminstruktører fra Danmark
Personer fra Aarhus
Ansatte ved TV 2
Digtere fra Danmark
Essayister fra Danmark
Selvbiografer fra Danmark
Konsuler fra Danmark
Dansksprogede forfattere fra Danmark
Personer i Kraks Blå Bog
Musikkritikere fra Danmark
Journalister ved Politiken
Modtagere af Kjeld Abell-prisen
Modtagere af Nordisk Film Prisen
Kunstnere på finansloven